Μανώλης Σκούφαλης

Ο Μανώλης Σκούφαλης (γενν. στη Νέα Ιωνία Αττικής στις 21 Αυγούστου 1978) είναι Έλληνας προπονητής ποδοσφαίρου και πρώην μεσοεπιθετικός ποδοσφαιριστής, που αγωνιζόταν στο δεξί άκρο της επίθεσης. Έχει ύψος 1,78, βάρος 75 κιλά και έχει το παρατσούκλι Μανόλο.Είναι προπονητής στον Θύελλα Ελεούσας Σελίδα του συλλόγου "Πασσαρών" στο facebook (+ πλήρες όνομα ομάδας).

 Βιογραφικά στοιχεία 

Ξεκίνησε να παίζει επαγγελματικό ποδόσφαιρο το 1998-99 στη Δόξα Βύρωνα, που τότε αγωνιζόταν στη Β΄ Εθνική. Στην ομάδα του Βύρωνα έπαιξε άλλη μια σεζόν, αν και υποβιβάστηκε στη Γ΄ Εθνική και στη συνέχεια έπαιξε δυο χρονιές με τον ΦΣ Κοζάνης στην Γ΄ και στη Δ΄ Εθνική. Το 2002 πήρε μεταγραφή στον Αθηναϊκό κι επανήλθε στη Β΄ Εθνική.

Στις 24 Αυγούστου 2003 έκανε το ντεμπούτο του στην Α΄ Εθνική με την ομάδα του Ακράτητου, στο ματς Ακράτητος-Άρης Θεσσαλονίκης 1-0. Στην ομάδα των Άνω Λιοσίων αγωνίστηκε για τρεις σεζόν. Ακολούθησε μια περίοδος στην Κέρκυρα και το 2007 υπέγραψε στον Πανιώνιο. Σχεδόν αμέσως πήρε θέση βασικού ή της πρώτης αλλαγής, την οποία διατηρεί μέχρι σήμερα. Ήταν βασικό μέλος της ομάδας που πήρε την πέμπτη θέση στο πρωτάθλημα τη σεζόν 2007-08, με προπονητή τον Έβαλντ Λίνεν και μετείχε στο Κύπελλο ΟΥΕΦΑ και Κύπελλο Ιντερτότο. Δεν σκόραρε πολύ συχνά αλλά ήταν αγαπητός στην εξέδρα λόγω της μαχητικότητάς του. Μετά τη λήξη του συμβολαίου του με τον Πανιώνιο υπέγραψε διετές συμβόλαιο με τον ΠΑΣ Γιάννενα. Τον Ιούλιο του 2012 και αφού είχε τελειώσει τις αγωνιστικές του υποχρεώσεις με τον ΠΑΣ Γιάννενα βρέθηκε πολύ κοντά σε συμφωνία με τον Παναθηναϊκό. Η συμφωνία τελικά χάλασε όταν ο παίχτης αρνήθηκε να υπογράψει και τελικά προτίμησε τη Νίκη Βόλου, που είχε κερδίσει την άνοδο στην Σούπερ Λίγκα, με την οποία και συμφώνησε για ένα χρόνο. Η πρόωρη αποχώρηση της Νίκης από το πρωτάθλημα για οικονομικούς λόγους οδήγησε πολλούς παίκτες στην έξοδο από την ομάδα και έφερε την λύση του συμβολαίου του Σκούφαλη τον Ιούνιο του 2013.

Έπειτα από παρουσία στον Παναρκαδικό από το καλοκαίρι,Μεταγραφή στον Παναρκαδικό ως τον Δεκέμβριο του 2013 και στον Αχαρναϊκό από εκείΜεταγραφή στον Αχαρναϊκό μέχρι το τέλος της σεζόν 2013-14, το καλοκαίρι του 2014 μεταγράφηκε στον Θεσπρωτό, από όπου αποχώρησε τον Δεκέμβριο της ίδιας χρονιάςΑνακοίνωση αποχώρησης του Σκούφαλη από τον Θεσπρωτό τερματίζοντας ταυτόχρονα την ποδοσφαιρική του σταδιοδρομία.

Την αγωνιστική περίοδο 2015-16 ανέλαβε την τεχνική ηγεσία του Πασσαρώνα Ροδοτοπίου, ομάδας της Α' Κατηγορίας της ΕΠΣ Ηπείρου, όπου συνέχισε και την επόμενη σεζόνΑνακοίνωση συνέχισης της συνεργασίας του Σκούφαλη με το Ροδοτόπι.

 Καριέρα 

 Έτη Σύλλογος Συμμετοχές  Τέρματα1998-2000 Δόξα Βύρωνα4342000-2001 Φ.Σ. Κοζάνης2322001-2002 Φ.Σ. ΚοζάνηςΔ΄ Εθνική*2002-2003 Αθηναϊκός2112003-2006 Ακράτητος6892006-2007 Κέρκυρα2832007-2008 Πανιώνιος21 (+5 πλέι-οφ)0 (+1 πλέι-οφ)2008-2009 Πανιώνιος272009-2010 Πανιώνιος2112010-2011 ΠΑΣ Γιάννενα2832011-2012 ΠΑΣ Γιάννενα1202012-2013 Νίκη Βόλου202013 Παναρκαδικός2013-2014 Αχαρναϊκός2014 Θεσπρωτός93

 Για τη σεζόν 2001-02, που ο Φ.Σ. Κοζάνης αγωνίστηκε στη Δ΄ Εθνική, δεν υπάρχουν στατιστικά στοιχεία.

 Πηγές 

 Αφιέρωμα στη Σούπερ Λίγκα 2008-09, "Εθνοσπόρ" (25-8-2008), σελ. 49-51.
 Στατιστικά σεζόν 2009-10

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Π.Α.Σ. Γιάννινα
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Δόξας Βύρωνα
Κατηγορία:Ποδοσφαιριστές Φ.Σ. Κοζάνης
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Παναρκαδικού Α.Ο.
Κατηγορία:Ποδοσφαιριστές Αχαρναϊκού Α.Ο.
Κατηγορία:Ποδοσφαιριστές Α.Σ. Θεσπρωτού Ηγουμενίτσας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου